Karolis Šilkaitis

Karolis Šilkaitis (g. 1996 m. birželio 2 d.) – Lietuvos futbolininkas, saugas.

Klubinė karjera

FK Spyris, Kauno Žalgiris 
Profesionalo karjerą pradėjo tuometiniame Kauno „Spyryje“, dabartinamiame „Kauno Žalgiryje“. Šioje ekipoje praleido du sezonus. Sužaidė A lygoje 39 rungtynes ir pasižymėjo dviem įvarčiais.

FK Jonava 
2017 ir 2018 m. sezuonuose atstovavo „Jonavos“ klubui. A lygoje pasirodė 41 kartą.

FK Kauno Žalgiris

2019 m. 
2019 m. grįžo į FK Kauno Žalgiris ir A lygoje ekipą atstovavo 27 kartus, pasižymėjo vienu įvarčiu ir atliko tris rezultatyvius perdavimus. Atstovaudamas FK Kauno Žalgiris ekipą žaidė UEFA Europos lygos atrankos turnyre. (Dvi rungtynes po 90 minučių prieš Limasolio „Apollon“ komandą.)

2020 m. 
2020 m. sausio mėn. pranešta, kad sutartis su futbolininku pratęsta. A lygoje sužaidė 19 rungtynių, bei pasižymėjo dviem įvarčiais. (Dėl pandemijos čempionate ekipos sužaidė vos po 20 rungtynių.)

2021 m. 
2021 m. A lygoje sužaidė 34 rungtynes ir pelnė du įvarčius. 2021 m. kovo 20 d. žalgiriečiai rezultatu 2:1 palaužė „Riterių“ klubą. Šiose rungtynėse žaidėjas pelnė įvartį ketvirtą mačo minutę ir žalgiriečiai pirmavo 1:0. 2021 m. balandžio 7 d. rungtynėse prieš „Sūduvą“ pelnė įvartį 61 min. ir sušvelnino rezultatą. Galutinė baigtis – 2:1 varžovų naudai.

2021 m. gruodžio mėn. su žaidėju buvo pratęsta sutartis.

2022 m. 
2022 m. balandžio 15 d. rungtynėse prieš „Bangos“ klubą teisėjas užfiksavo Musos Sangarės pražangą baudos aikštelėje ir skyrė vienuolikos metrų baudinį į kauniečių vartus. Netrukus (28 min.) žaidėjui buvo parodyta dar viena geltona kortelė, kuri virto raudona. Kauniečiai tęsė susitikimą mažumoje. Pačioje pirmojo kėlinio pabaigoje Karolis Šilkaitis neleistinai stabdė žaidimą ir kauniečiams buvo parodyta dar viena raudona kortelė. Galutinė mačo baigtis – 3:1 gargždiškių naudai.

Statistika

Rinktinės 
 jaunimo rinktinės
Kitados atstovavo jaunimo rinktinėms.
 nacionalinė rinktinė
Nuo 2021 m. kviečiamas į nacionalinę vyrų rinktinę.

Pasiekimai 
 su FK Kauno Žalgiris
 A lyga
  Sidabro medaliai: 2022 m.
  Bronzos medaliai: 2020, 2021 m.

Šaltiniai

Nuorodos 
 alyga.lt svetainė
 SOCCERWAY
 Transfermarkt
 lietuvosfutbolas.lt
 Globalsportsarchive
 zalgiris.lt (Kauno Žalgirio)

Lietuvos futbolininkai